PARTI III.6.F - Skeda ta’ informazzjoni supplimentari għall-għajnuna mill-Istat mogħtija taħt il-Linji Gwida dwar l-għajnuna mill-Istat għall-klima, għall-ħarsien tal-ambjent u għall-enerġija 2022 (minn hawn ’il quddiem “CEEAG”) – Taqsima 4.5 – Għajnuna għall-prevenzjoni jew it-tnaqqis ta’ tniġġis għajr minn gassijiet serra

*Din l-iskeda ta’ informazzjoni supplimentari tikkonċerna l-miżuri koperti fit-Taqsima 4.5 tas-CEEAG. Jekk in-notifika tinkludi miżuri li huma koperti minn aktar minn taqsima waħda tas-CEEAG, jekk jogħġbok, ladarba tkun disponibbli, qis li timla wkoll l-iskeda ta’ informazzjoni supplimentari rispettiva li tikkonċerna t-taqsima rispettiva tas-CEEAG.*

*Id-dokumenti kollha pprovduti mill-Istati Membri bħala annessi ma’ din l-iskeda ta’ informazzjoni supplimentari jridu jiġu nnumerati u n-numri tad-dokumenti jridu jiġu indikati fit-taqsimiet rilevanti ta’ din l-iskeda ta’ informazzjoni supplimentari.*

Taqsima A: Sommarju tal-karatteristiċi ewlenin tal-miżura/i notifikata/i

1. L-isfond u l-objettiv(i) tal-miżura/i notifikata/i.
   1. Jekk mhux diġà diskuss fit-Taqsima 5.2 tal-Formola ta’ Informazzjoni Ġenerali (il-Parti I), jekk jogħġbok ipprovdi l-isfond u l-objettiv prinċipali, inkluża kwalunkwe mira tal-Unjoni għall-objettiv(i) ambjentali li l-miżura hija maħsuba li tappoġġa.

* 1. Jekk jogħġbok indika kwalunkwe objettiv ieħor tal-miżura. Għal kwalunkwe objettiv li mhuwiex purament ambjentali, jekk jogħġbok spjega jekk dan jistax jirriżulta f’xi distorsjoni tal-kompetizzjoni fis-suq intern.

1. Dħul fis-seħħ u tul ta’ żmien:
   1. Jekk ma tkunx diġà pprovduta fit-Taqsima 5.4 tal-Formola ta’ Informazzjoni Ġenerali (il-Parti I), jekk jogħġbok indika d-data minn meta l-iskema ta’ għajnuna hija ppjanata li tidħol fis-seħħ;

* 1. Jekk jogħġbok indika t-tul ta’ żmien tal-iskema[[1]](#footnote-1).

1. Benefiċjarju/i
   1. Jekk mhux diġà pprovdut(i) fit-Taqsima 3 tal-Formola ta’ Informazzjoni Ġenerali (il-Parti I), jekk jogħġbok iddeskrivi l-benefiċjarju/i (potenzjali) tal-miżura/i;

* 1. Jekk jogħġbok indika l-post tal-benefiċjarju/i (jiġifieri jekk l-entitajiet ekonomiċi li jinsabu biss fl-Istat Membru rispettiv jew ukoll dawk fi Stati Membri oħra jkunu eliġibbli li jipparteċipaw fil-miżura).

* 1. Sabiex tiġi vvalutata l-konformità mal-punt 15 tas-CEEAG, jekk jogħġbok speċifika jekk l-għajnuna hix tingħata skont il-miżura/i favur l-impriża (individwali jew parti minn skema) li hija soġġetta għal ordni ta’ rkupru pendenti wara deċiżjoni preċedenti tal-Kummissjoni li tiddikjara li l-għajnuna hija illegali u inkompatibbli mas-suq intern.

Jekk iva, jekk jogħġbok ipprovdi informazzjoni dwar l-ammont ta’ għajnuna li għad irid jiġi rkuprat sabiex il-Kummissjoni tqisha fil-valutazzjoni tal-miżura/i ta’ għajnuna.

1. Jekk jogħġbok ikkonferma li l-miżura/i ma tinvolvix/jinvolvux għajnuna għal attivitajiet li jaqgħu barra mill-kamp ta’ applikazzjoni tas-CEEAG (ara l-punt 13 tas-CEEAG). Inkella, jekk jogħġbok ipprovdi d-dettalji.

1. Baġit u finanzjament tal-miżura/i.
   1. Jekk mhux diġà semmejtu fit-tabella fit-Taqsima 7.1 tal-Formola ta’ Informazzjoni Ġenerali (il-Parti I), jekk jogħġbok ipprovdi l-baġit annwali u/jew totali għat-tul ta’ żmien kollu tal-miżura/i; jekk il-baġit totali mhuwiex magħruf (pereżempju minħabba li jiddependi fuq ir-riżultati tal-offerti), jekk jogħġbok indika stima tal-baġit, inklużi s-suppożizzjonijiet użati għall-kalkolu tal-baġit stmat rispettiv[[2]](#footnote-2).

* 1. jekk il-miżura hija ffinanzjata permezz ta’ imposta, jekk jogħġbok iċċara jekk:
     + 1. l-imposta hijiex stabbilita bil-liġi jew bi kwalunkwe att leġiżlattiv ieħor; jekk iva, jekk jogħġbok ipprovdi l-att legali, in-numru u d-data meta ġie adottat u daħal fis-seħħ, il-link tal-internet għall-att legali;

* + - 1. it-tnaqqis fl-imposta huwiex iffinanzjat billi tiżdied l-imposta għal konsumaturi oħra;

* + - 1. l-imposta hijiex imposta b’mod ugwali fuq il-prodotti domestiċi u importati;

* + - 1. il-miżura notifikata hijiex se tkun ta’ benefiċċju b’mod indaqs għall-prodotti domestiċi u dawk importati;

* + - 1. l-imposta tiffinanzjax kompletament il-miżura jew parzjalment biss. Jekk l-imposta tiffinanzja biss parzjalment il-miżura, indika s-sorsi l-oħra ta’ finanzjament tal-miżura u l-proporzjon rispettiv tagħhom;

* + - 1. l-imposta li tiffinanzja l-miżura notifikata tiffinanzjax ukoll miżuri oħra ta’ għajnuna. Jekk iva, indika l-miżuri l-oħra ta’ għajnuna ffinanzjati mill-imposta kkonċernata.

Taqsima B: Valutazzjoni tal-kompatibbiltà tal-għajnuna

# Kundizzjoni pożittiva: l-għajnuna trid tiffaċilita l-iżvilupp ta’ attività ekonomika

## Il-kontribut għall-iżvilupp ta’ attività ekonomika

*Biex tipprovdi l-informazzjoni f’din it-Taqsima, irreferi għat-Taqsima 3.1.1 (il-punti 23-25) u t-Taqsimiet 4.5.1 (il-punti 253-254) u 4.5.2 (il-punti 255-259) tas-CEEAG.*

1. L-Artikolu 107(3), il-punt (c) tat-Trattat dwar il-Funzjonament tal-Unjoni Ewropea (“it-Trattat”) jipprevedi li l-Kummissjoni tista’ tiddikjara kompatibbli “*għajnuna maħsuba sabiex tiffaċilita l-iżvilupp ta’ ċerti attivitajiet jew ta’ ċerti reġjuni ekonomiċi, basta dik l-għajnuna ma tfixkilx il-kondizzjonijiet tal-kummerċ sa grad li jkun kuntrarju għall-interess komuni*”. Għaldaqstant, l-għajnuna kompatibbli skont din id-dispożizzjoni tat-Trattat trid tikkontribwixxi għall-iżvilupp ta’ ċertu attività ekonomika.

Sabiex tiġi vvalutata l-konformità mal-punt 23 tas-CEEAG, jekk jogħġbok identifika l-attivitajiet ekonomiċi li se jiġu ffaċilitati b’riżultat tal-għajnuna u kif l-iżvilupp ta’ dawk l-attivitajiet huwa appoġġat.

1. Sabiex tiġi vvalutata l-konformità mal-punt 25 tas-CEEAG, jekk jogħġbok “*[i]ddeskriv[i] [wkoll] jekk l-għajnuna hix se tikkontribwixxi għall-kisba tal-objettivi tal-politika dwar it-tibdil fil-klima, il-politika ambjentali u l-politika dwar l-enerġija tal-Unjoni u, aktar speċifikament, il-benefiċċji mistennija tal-għajnuna f’termini tal-kontribuzzjoni materjali tagħha għall-ħarsien tal-ambjent, inkluża l-mitigazzjoni tat-tibdil fil-klima, jew il-funzjonament effiċjenti tas-suq intern tal-enerġija, u kif se tagħmel dan*”.

1. Barra minn hekk, enfasizza sa liema punt l-għajnuna hija relatata mal-politiki deskritti fil-punti 253-254 tas-CEEAG.

1. Jekk jogħġbok iddeskrivi r-rekwiżiti ta’ eliġibbiltà applikabbli għall-benefiċjarju/i (pereżempju billi tinkludi kwalunkwe rekwiżit tekniku, ambjentali (jiġifieri permessi), finanzjarju (jiġifieri kollateral) jew rekwiżiti oħra li l-benefiċjarju/i jeħtieġ li jikkonforma(w) magħhom).

1. Jekk jogħġbok ipprovdi informazzjoni dwar il-kamp ta’ applikazzjoni u l-attivitajiet appoġġati preċiżi tal-miżura/i ta’ għajnuna, kif previst fit-Taqsima 4.5.2 (il-punti 255-259) tas-CEEAG. Jekk jogħġbok indika liema kategorija/i mill-kategoriji ta’ investimenti li ġejjin huma eliġibbli taħt il-miżura ta’ għajnuna:
   * + 1. Investimenti li jippermettu lill-impriżi jipprevjenu jew inaqqsu t-tniġġis apparti dak mill-gassijiet serra lil hinn mill-istandards tal-Unjoni għall-ħarsien tal-ambjent;
       2. Investimenti li jippermettu lill-impriżi jipprevjenu jew inaqqsu t-tniġġis apparti dak mill-gassijiet serra fin-nuqqas ta’ standards tal-Unjoni;
       3. Investimenti li jippermettu lill-impriżi jikkonformaw mal-istandards tal-Unjoni li huma adottati iżda li għadhom mhumiex fis-seħħ.

1. Jekk l-għajnuna tkun fil-forma ta’ permessi negozjabbli[[3]](#footnote-3):
   * + 1. Jekk jogħġbok iddeskrivi fid-dettall l-iskema ta’ permessi negozzjabbli, li tinkludi fost l-oħrajn l-objettivi, il-metodoloġija tal-għotja, l-awtoritajiet jew l-entitajiet involuti, ir-rwol tal-Istat, il-benefiċjarji u l-aspetti proċedurali.

* + - 1. Jekk jogħġbok spjega kif l-iskema ta’ permessi negozjabbli hija ddiżinjata b’tali mod li tipprevjeni jew tnaqqas it-tniġġis lil hinn mil-livelli li għandhom jinkisbu fuq il-bażi tal-istandards tal-Unjoni li huma mandatorji għall-impriżi kkonċernati.

1. Jekk jogħġbok ikkonferma li l-għajnuna għandha fil-mira tagħha l-prevenzjoni jew it-tnaqqis tat-tniġġis direttament marbut mal-attivitajiet tal-benefiċjarju/i stess.

1. Jekk jogħġbok iddeskrivi kif se jiġi żgurat li l-għajnuna mhijiex sempliċiment se ċċaqlaq it-tniġġis minn settur għal ieħor jew minn mezz ambjentali għal ieħor u li se tikseb tnaqqis kumplessiv tat-tniġġis.

1. Għal skemi ta’ għajnuna u għajnuna individwali li jibbenefikaw minnhom għadd partikolarment limitat ta’ benefiċjarji jew benefiċjarju stabbilit u li għandhom l-għan li jnaqqsu t-tniġġis tagħhom apparti dak mill-gassijiet serra, jekk jogħġbok ipprovdi kwantifikazzjoni tal-iffrankar tal-emissjonijiet/inkwinanti mistenni mill-miżura u spjega l-metodu segwit biex tikkwantifikahom.

1. Jekk jogħġbok indika jekk il-miżura ta’ għajnuna tikkontribwixxix ukoll għall-prevenzjoni jew għat-tnaqqis tal-emissjonijiet ta’ gassijiet serra.

Jekk iva, jekk jogħġbok ipprovdi paragun tar-riżultati mistennija tal-miżura f’termini tal-prevenzjoni jew it-tnaqqis tal-emissjonijiet tal-gassijiet serra u tal-emissjonijiet ta’ inkwinanti oħra abbażi ta’ kwantifikazzjonijiet kredibbli u dettaljati.

Jekk il-prevenzjoni jew it-tnaqqis tal-emissjonijiet ta’ gassijiet serra huma l-objettiv predominanti tal-miżura ta’ għajnuna, jekk jogħġbok irreferi għall-iskeda ta’ informazzjoni supplimentari għat-Taqsima 4.1 peress li l-kompatibbiltà tagħha se tiġi vvalutata abbażi tat-Taqsima 4.1. Madankollu, jekk l-objettiv predominanti tal-miżura huwa l-prevenzjoni jew it-tnaqqis tat-tniġġis apparti dak mill-emissjonijiet ta’ gassijiet serra, dan jiġi vvalutat abbażi tat-Taqsima 4.5 (il-punt 259 tas-CEEAG).

## Effett ta’ inċentiv

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.1.2 (il-punti 26-32) u għat-Taqsima 4.5.3 (il-punti 260-262) tas-CEEAG.*

1. L-għajnuna tista’ titqies li tiffaċilita attività ekonomika jekk ikollha effett ta’ inċentiv biss. Sabiex tiġi vvalutata l-konformità mal-punt 26 tas-CEEAG, jekk jogħġbok spjega kif il-miżura/i *“ġġiegħel lill-benefiċjarju jibdel l-imġiba tiegħu, jinvolvi ruħu f’attività ekonomika addizzjonali jew f’attività ekonomika aktar ekoloġika, li kieku ma kienx iwettaqha mingħajr l-għajnuna jew kien iwettaqha b’mod ristrett jew differenti”*.

1. Skont il-punt 28 tas-CEEAG:
   1. Jekk jogħġbok ipprovdi deskrizzjoni komprensiva tax-xenarju fattwali li mistenni jirriżulta mill-miżura ta’ għajnuna u x-xenarju/i kontrofattwali probabbli fin-nuqqas tal-miżura ta’ għajnuna.[[4]](#footnote-4) Fejn taħseb li kategoriji differenti ta’ benefiċjarji jistgħu jiġu appoġġati, jekk jogħġbok żgura li l-kontrofattwali jkun kredibbli għal kull waħda minn dawn il-kategoriji.

Jekk jogħġbok ikkunsidra r-rekwiżiti dwar ix-xenarju kontrofattwali inklużi fil-punti 266 u 226-230 tas-CEEAG, b’mod partikolari:

* + - 1. B’mod ġenerali, ix-xenarju kontrofattwali jikkorrispondi għal investiment bl-istess kapaċità, tul tal-ħajja u, fejn xieraq, karatteristiċi tekniċi rilevanti oħra, bħall-investiment li ma jagħmilx ħsara lill-ambjent, li madankollu jwassal għal livell inferjuri ta’ ħarsien tal-ambjent;
      2. Alternattivament, ix-xenarju kontrofattwali jista’ jikkorrispondi wkoll għal wieħed mix-xenarji li ġejjin:

1. iż-żamma tal-installazzjonijiet jew tat-tagħmir eżistenti li jkunu qegħdin jitħaddmu għal perjodu li jikkorrispondi għat-tul tal-ħajja tal-investiment li ma jagħmilx ħsara lill-ambjent; f’dak il-każ, il-kostijiet skontati ta’ manutenzjoni, tiswija u modernizzazzjoni matul dak il-perjodu għandhom jiġu kkunsidrati (il-punt 227 tas-CEEAG);
2. sostituzzjoni aktar tard tal-installazzjonijiet jew tat-tagħmir; f’dak il-każ il-valur skontat tal-installazzjonijiet u t-tagħmir jenħtieġ li jitqies u d-differenza fit-tul tal-ħajja ekonomika rispettiva tal-installazzjonijiet jew tat-tagħmir jenħtieġ li titqassam indaqs bejniethom f’konformità mal-punt 228 tas-CEEAG;
3. il-kiri ta’ tagħmir inqas ekoloġiku li kieku jintuża fin-nuqqas tal-għajnuna; f’dak il-każ, il-valur skontat tal-kiri tat-tagħmir inqas ekoloġiku għandu jitqies f’konformità mal-punt 229 tas-CEEAG;
4. in-nuqqas ta’ proġett alternattiv, b’mod partikolari fejn l-investiment megħjun jikkonsisti fiż-żieda ta’ installazzjonijiet jew tagħmir ma’ faċilitajiet, installazzjonijiet jew tagħmir eżistenti.

Meta tiddeskrivi x-xenarju fattwali u x-xenarju/i kontrofattwali probabbli, jekk jogħġbok speċifika l-kapaċità, it-tul tal-ħajja u karatteristiċi tekniċi oħra tal-investiment kemm għax-xenarju/i fattwali kif ukoll għal dak kontrofattwali.

* 1. Jekk jogħġbok spjega fil-qosor ir-raġuni għall-għażla tax-xenarju/i kontrofattwali probabbli, fid-dawl tal-kategoriji differenti ta’ benefiċjarji proposti, jekk applikabbli;

* 1. Jekk jogħġbok ikkwantifika l-kostijiet u d-dħul tax-xenarji fattwali u kontrofattwali u ġġustifika l-bidla fl-imġiba, fejn rilevanti għal kull kategorija ta’ benefiċjarju, abbażi ta’:
     + 1. il-proġett[[5]](#footnote-5) ta’ referenza rispettiv, il-kontrofattwali korrispondenti u d-diskrepanza fil-finanzjament li tirriżulta;

*JEW*

* + - 1. evidenza kwantitattiva rilevanti bbażata fuq studji tas-suq, pjanijiet tal-investituri, rapporti finanzjarji, jew evidenza kwantitattiva oħra inklużi offerti magħmula għal proġetti simili fi proċessi ta’ offerti kompetittivi paragunabbli reċenti.[[6]](#footnote-6)

1. Sabiex turi l-konformità mal-punti 29 u 31 tas-CEEAG:
   * + 1. Jekk jogħġbok ikkonferma li l-bidu tax-xogħlijiet fuq il-proġett jew l-attività ma seħħx qabel applikazzjoni bil-miktub għall-għajnuna mill-benefiċjarju lill-awtoritajiet nazzjonali;

*JEW*

* + - 1. Għall-proġetti li bdew qabel l-applikazzjoni għall-għajnuna, jekk jogħġbok uri li l-proġett jaqa’ f’wieħed mill-każijiet eċċezzjonali pprovduti fil-punt 31 tas-CEEAG ((a), (b) jew (c)).

1. Sabiex turi l-konformità mal-punt 30 tas-CEEAG, jekk jogħġbok ikkonferma li l-applikazzjoni għall-għajnuna tinkludi mill-inqas l-isem tal-applikant, deskrizzjoni tal-proġett jew l-attività, inkluż il-post, u l-ammont tal-għajnuna meħtieġa biex jitwettqu.

1. Sabiex turi l-konformità mal-punti 32, 261 u 262 tas-CEEAG:
   * + 1. Jekk jogħġbok indika jekk hemmx standards tal-Unjoni[[7]](#footnote-7) applikabbli għall-miżura/i notifikata/i, standards nazzjonali obbligatorji li huma aktar stretti jew ambizzjużi mill-istandards korrispondenti tal-Unjoni, jew standards nazzjonali obbligatorji adottati fin-nuqqas ta’ standards tal-Unjoni.

F’dak il-kuntest, jekk jogħġbok ipprovdi informazzjoni biex turi l-effett ta’ inċentiv.

* + - 1. F’każijiet fejn l-istandard rilevanti tal-Unjoni jkun diġà ġie adottat iżda jkun għadu mhux fis-seħħ, jekk jogħġbok uri li l-għajnuna għandha l-effett ta’ inċentiv għaliex tinċentiva l-investiment li għandu jiġi implimentat u ffinalizzat mill-inqas 18-il xahar qabel ma’ l-istandard jidħol fis-seħħ f’konformità mal-punt 262 tas-CEEAG.

## Ebda ksur ta’ ebda dispożizzjoni rilevanti tad-dritt tal-Unjoni

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.1.3 (il-punt 33) tas-CEEAG.*

1. Jekk jogħġbok ipprovdi informazzjoni biex tikkonferma l-konformità mad-dispożizzjonijiet rilevanti tad-dritt tal-UE, f’konformità mal-punt 33 tas-CEEAG.

1. Jekk tintuża imposta biex tiffinanzja l-miżura/i, jekk jogħġbok iċċara jekk hemmx bżonn li titwettaq il-valutazzjoni tal-konformità mal-Artikoli 30 u 110 tat-Trattat. Jekk iva, jekk jogħġbok uri kif il-miżura tikkonforma mad-dispożizzjonijiet tal-Artikoli 30 u 110 tat-Trattat.F’dan il-kuntest, tista’ ssir referenza għall-informazzjoni ppreżentata taħt il-mistoqsija 5.2 ta’ hawn fuq, fejn il-miżura/i notifikata/i hija/huma ffinanzjata/i permezz ta’ imposta.

# Kundizzjoni negattiva: l-għajnuna ma tistax taffettwa b’mod mhux xieraq il-kundizzjonijiet tal-kummerċ sa punt li jmur kontra l-interess komuni

## Minimizzazzjoni tad-distorsjonijiet tal-kompetizzjoni u tal-kummerċ

### Neċessità tal-għajnuna

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.2.1.1 (il-punti 34-38) u t-Taqsima 4.5.4.1 (il-punt 264) tas-CEEAG.*

1. Jekk jogħġbok spjega liema falliment(i) tas-suq identifikaw l-awtoritajiet tiegħek li jipprevjeni/u l-kisba ta’ livell suffiċjenti ta’ ħarsien tal-ambjent. Jekk jogħġbok speċifika f’liema kategorija jaqgħu l-fallimenti tas-suq identifikati, billi tagħmel referenza għall-ittri (a), (b), (c) jew (d) tal-punt 34 tas-CEEAG.

1. F’konformità mal-punt 35 tas-CEEAG, jekk jogħġbok ipprovdi informazzjoni dwar kwalunkwe politika u miżura eżistenti li l-awtoritajiet tiegħek identifikaw, li diġà għandhom fil-mira l-fallimenti regolatorji jew tas-suq identifikati.

1. Sabiex turi l-konformità mal-punt 36 tas-CEEAG, jekk jogħġbok ipprovdi informazzjoni li turi li l-għajnuna għandha fil-mira b’mod effettiv il-fallimenti residwi tas-suq, filwaqt li tqis ukoll kwalunkwe politika u miżura oħra diġà fis-seħħ biex tindirizza wħud mill-fallimenti tas-suq identifikati.

1. Sabiex turi l-konformità mal-punt 37 tas-CEEAG, jekk jogħġbok spjega jekk, sa fejn jafu l-awtoritajiet tiegħek, proġetti jew attivitajiet simili għal dawk koperti mill-miżura/i notifikata/i fir-rigward tal-kontenut teknoloġiku, il-livell ta’ riskju u d-daqs tagħhom, humiex diġà mwassla fl-Unjoni bil-kundizzjonijiet tas-suq. Jekk iva, jekk jogħġbok ipprovdi evidenza ulterjuri biex turi l-ħtieġa għal għajnuna mill-Istat.

1. Sabiex turi l-konformità mal-punt 38 tas-CEEAG, jekk jogħġbok irreferi għall-evidenza kwantitattiva diġà pprovduta fil-mistoqsija 17 hawn fuq.

1. Jekk l-għajnuna hija fil-forma ta’ permessi negozjabbli, jekk jogħġbok ipprovdi evidenza li turi li l-kundizzjonijiet kumulattivi li ġejjin huma ssodisfati, f’konformità mal-punt 264 tas-CEEAG:
   * + 1. Irkant integrali jwassal għal żieda sostanzjali fil-kostijiet tal-produzzjoni għal kull settur jew kategorija ta’ benefiċjarji individwali;

* + - 1. Iż-żieda sostanzjali fil-kostijiet tal-produzzjoni ma tistax tingħadda lill-klijenti mingħajr ma tirriżulta fi tnaqqis sostanzjali fil-bejgħ[[8]](#footnote-8);

* + - 1. Mhux possibbli għal impriżi individwali fis-settur li jnaqqsu l-livelli ta’ emissjonijiet sabiex inaqqsu l-kostijiet taċ-ċertifikati/permessi negozjabbli sa livell li dawk il-kumpaniji jistgħu jifilħu. Dan jista’ jintwera billi jitqabbel il-livell tal-emissjonijiet tal-benefiċjarji potenzjali mal-livelli tal-emissjonijiet miksuba permezz tal-implimentazzjoni tat-teknika bl-aħjar prestazzjoni u billi jintwera li t-teknika bl-aħjar prestazzjoni fiż-ŻEE ntużat bħala punt ta’ riferiment għal-livell tal-konċessjoni mogħtija.

### Adegwatezza

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.2.1.2 (il-punti 39-46) tas-CEEAG.*

1. Sabiex tiġi vverifikata l-konformità mal-punt 40 tas-CEEAG, jekk jogħġbok uri li ma hemmx strumenti inqas distorsivi disponibbli li huma aktar xierqa.

1. Sabiex tiġi vverifikata l-konformità mal-punt 41 tas-CEEAG, jekk jogħġbok uri li l-miżura ta’ għajnuna hija mfassla b’tali mod li ma ddgħajjifx l-effiċjenza ta’ miżuri oħra li jirrimedjaw l-istess falliment tas-suq, bħal mekkaniżmi bbażati fuq is-suq (pereżempju, l-EU ETS).

1. Sabiex tiġi vverifikata l-konformità mal-punt 42 tas-CEEAG, jekk jogħġbok ikkonferma li l-ebda wieħed mill-benefiċjarji tal-miżura/i ta’ għajnuna ma seta’ jinżamm responsabbli għat-tniġġis taħt id-dritt eżistenti tal-Unjoni jew nazzjonali (*il-prinċipju ta’ “min iniġġes iħallas”*).

1. Sabiex tiġi vverifikata l-konformità mal-punti minn 43 sa 46 tas-CEEAG, biex turi l-adegwatezza tal-għajnuna fost strumenti ta’ għajnuna differenti, jekk jogħġbok ipprovdi l-informazzjoni li ġejja:
   * + 1. Jekk jogħġbok spjega għaliex forom oħra ta’ għajnuna li potenzjalment jiġġeneraw inqas distorsjoni huma inqas adegwati, kif meħtieġ fil-punt 44 tas-CEEAG. Forom ta’ għajnuna li jiġġeneraw inqas distorsjoni jistgħu jkunu avvanzi ripagabbli meta mqabbla ma’ għotjiet diretti; krediti ta’ taxxa meta mqabbel ma’ tnaqqis fit-taxxa; jew forom oħra ta’ għajnuna li huma bbażati fuq strumenti finanzjarji, bħal dejn, meta mqabbel ma’ strumenti ta’ ekwità, inkluż, pereżempju, self b’imgħax baxx jew tnaqqis tal-imgħax, garanziji tal-gvern, jew forniment ta’ finanzjament alternattiv b’termini favorevoli.

* + - 1. Jekk jogħġbok uri li l-għażla tal-istrument ta’ għajnuna hija xierqa għall-falliment tas-suq li l-miżura/i ta’ għajnuna għandha l-għan li tindirizza, kif meħtieġ fil-punt 45 tas-CEEAG.

* + - 1. Jekk jogħġbok spjega kif il-miżura ta’ għajnuna u t-tfassil tagħha huma xierqa sabiex jintlaħaq l-objettiv tagħha (il-punt 46 tas-CEEAG).

### Proporzjonalità

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.2.1.3 (il-punti 47-57) u t-Taqsima 4.5.4.2 (il-punti 265-273) tas-CEEAG. Jekk jogħġbok innota li t-tliet taqsimiet 2.1.3.2., 2.1.3.3. u 2.1.3.4 li ġejjin huma alternattivi. Jekk jogħġbok ipprovdi biss it-tweġibiet għat-Taqsima applikabbli, skont it-tfassil tal-miżura proposta. Għall-għajnuna mogħtija fil-forma ta’ permessi negozjabbli, jekk jogħġbok wieġeb ukoll għall-mistoqsija 33 (it-Taqsima 2.1.3.1).*

#### Proporzjonalità tal-għajnuna mogħtija fil-forma ta’ permessi negozjabbli

1. Jekk l-għajnuna hija fil-forma ta’ permessi negozjabbli, f’konformità mal-punt 273 jekk jogħġbok spjega kif:
   * + 1. L-allokazzjoni se ssir b’mod trasparenti, abbażi ta’ kriterji oġġettivi u abbażi ta’ sorsi ta’ data tal-ogħla kwalità disponibbli;

* + - 1. L-ammont totali tal-permessi negozjabbli jew konċessjonijiet mogħtija lil kull impriża għall-prezz li jkun taħt il-valur tas-suq ma jkunx akbar mill-valur tas-suq għall-ħtiġiet mistennija kif tkun l-istima għal sitwazzjoni mingħajr l-iskema tal-kummerċ.

#### Proporzjonalità tal-għajnuna abbażi tal-intensitajiet tal-għajnuna stabbiliti fil-punti 265-273 tas-CEEAG

1. Sabiex tiddeskrivi l-kostijiet eliġibbli skont il-miżura, jekk jogħġbok identifika l-kostijiet addizzjonali ta’ investiment marbuta direttament mal-kisba ta’ livell ogħla ta’ ħarsien tal-ambjent. Għal dan l-iskop, jekk jogħġbok irreferi għax-xenarju kontrofattwali rilevanti, kif identifikat fit-tweġiba għall-mistoqsija 17 u għall-punti 266 u 226 sa 230 tas-CEEAG.

1. Jekk jogħġbok spjega kif se jiġu ddeterminati u vverifikati l-kostijiet tal-investiment tax-xenarji fattwali u kontrofattwali.

1. Jekk jogħġbok indika l-intensitajiet massimi tal-għajnuna applikabbli skont il-miżura u indika jekk japplikawx xi bonusijiet (il-punti 267-270 tas-CEEAG).

1. Għall-attivitajiet ta’ ekoinnovazzjoni, jekk jogħġbok uri li l-kundizzjonijiet kumulattivi li ġejjin huma ssodisfati (il-punt 270 tas-CEEAG):
   * + 1. L-attività tal-ekoinnovazzjoni tkun ġdida jew imtejba sostanzjalment meta mqabbla mal-ogħla livell ta’ żvilupp tekniku fl-industrija tagħha fl-Unjoni[[9]](#footnote-9);
       2. Il-benefiċċju ambjentali mistenni jrid ikun ferm ogħla mit-titjib li jirriżulta mill-evoluzzjoni ġenerali tax-xogħol kurrenti l-aktar avvanzat f’attivitajiet komparabbli[[10]](#footnote-10);
       3. Il-karattru innovattiv tal-assi jew proġetti jinvolvi grad ċar ta’ riskju f’termini teknoloġiċi, tas-suq jew finanzjarji, li huwa ogħla mir-riskju ġeneralment assoċjat mal-assi jew il-proġetti innovattivi paragunabbli li mhumiex innovattivi[[11]](#footnote-11).

1. Jekk b’deroga mill-punti 267-270 tas-CEEAG, jiġi kkunsidrat li tenħtieġ għajnuna lil hinn mill-intensitajiet massimi tal-għajnuna stabbiliti skont it-Taqsima 4.5.4.2, jekk jogħġbok indika l-livell ta’ għajnuna kkunsidrata meħtieġa u ġġustifikaha fuq il-bażi ta’ analiżi tad-diskrepanza fil-finanzjament għall-proġetti ta’ referenza fix-xenarji fattwali u kontrofattwali kif identifikati bi tweġiba għall-mistoqsija 17(c) ta’ hawn fuq, f’konformità mal-punti 51-52 tas-CEEAG.

Għal din l-analiżi tad-diskrepanza fil-finanzjament, jekk jogħġbok ippreżenta kwantifikazzjoni, għax-xenarju/i fattwali u xenarju/i kontrofattwali realistiċi[[12]](#footnote-12) identifikati bi tweġiba għall-mistoqsija 17(c) ta’ hawn fuq, tal-kostijiet u d-dħul ewlenin kollha, tal-kost medju ponderat tal-kapital (WACC) stmat tal-benefiċjarji (jew proġetti ta’ referenza) biex jiġu skontati l-flussi futuri tal-flus, kif ukoll tal-valur preżenti nett (VPN) għax-xenarji fattwali u kontrofattwali, tul il-ħajja tal-proġett/tal-proġett ta’ referenza.

* + - 1. Jekk jogħġbok ipprovdi dan f’Anness ta’ din l-iskeda ta’ informazzjoni supplimentari (billi tuża fajl Excel, fejn il-formuli kollha jkunu jidhru).

* + - 1. Jekk jogħġbok inkludi informazzjoni dettaljata dwar is-suppożizzjonijiet, il-metodoloġiji, ir-raġunamenti u s-sorsi sottostanti tagħhom, użati għal kull aspett tal-kwantifikazzjoni tal-kostijiet u tad-dħul fix-xenarju fattwali u x-xenarju kontrofattwali probabbli (pereżempju inkludi s-suppożizzjonijiet użati biex jiġu żviluppati dawn ix-xenarji u s-sors/ir-raġunament għal dawn is-suppożizzjonijiet).

* + - 1. Għal każijiet ta’ għajnuna u skemi individwali li jkunu ta’ benefiċċju għal għadd partikolarment limitat ta’ benefiċjarji, jeħtieġ li l-Istat Membru jippreżenta l-evidenza ta’ sostenn fil-livell tal-pjan dettaljat tan-negozju tal-proġett.

Għal każijiet ta’ skemi ta’ għajnuna, l-Istat Membru jeħtieġ li jippreżenta l-evidenza ta’ sostenn fuq il-bażi ta’ proġett ta’ referenza wieħed jew aktar.

* + - 1. Ma’ din l-iskeda ta’ informazzjoni supplimentari tista’ tehmeż ukoll id-dokumenti msemmija fin-nota 39 f’qiegħ il-paġna tas-CEEAG. Id-dokumenti tal-Bord jistgħu jkunu partikolarment utli għal miżuri jew skemi ta’ għajnuna individwali li jkunu ta’ benefiċċju għal għadd partikolarment limitat ta’ benefiċjarji. Jekk dawn id-dokumenti jkunu mehmuża mal-iskeda ta’ informazzjoni supplimentari, jekk jogħġbok ipprovdi hawn taħt lista ta’ dawk id-dokumenti, speċifika l-awtur, id-data meta ġew abbozzati u l-kuntest meta ntużaw.

1. Jekk jogħġbok uri wkoll li l-applikazzjoni ta’ għajnuna ogħla ddeterminata kif indikat fil-mistoqsija 38 ma tirriżultax f’għajnuna li taqbeż id-diskrepanza fil-finanzjament.

1. F’każ li l-punt 52 tas-CEEAG ikun applikabbli, jiġifieri x-xenarju kontrofattwali l-aktar probabbli jikkonsisti fil-fatt li l-benefiċjarju ma jwettaqx attività jew investiment, jew ikompli n-negozju tiegħu mingħajr bidliet, jekk jogħġbok ipprovdi evidenza biex issostni din is-suppożizzjoni[[13]](#footnote-13).

1. Fil-każijiet kollha li fihom il-proporzjonalità hija ġġustifikata b’referenza għal analiżi tad-diskrepanza fil-finanzjament,, jekk jogħġbok ikkonferma li l-awtoritajiet tiegħek se jwettqu monitoraġġ *ex post* biex jivverifikaw is-suppożizzjonijiet li saru dwar il-livell ta’ għajnuna meħtieġa u se jistabbilixxu mekkaniżmu ta’ rkupru. Jekk jogħġbok iddeskrivi wkoll il-mekkaniżmu ta’ monitoraġġ u ta’ rkupru li l-awtoritajiet tiegħek għandhom l-intenzjoni li japplikaw (il-punt 271 tas-CEEAG).

#### Il-proporzjonalità tal-għajnuna mogħtija permezz ta’ proċess kompetittiv ta’ offerti

*Biex tipprovdi l-informazzjoni f’din it-Taqsima, jekk jogħġbok irreferi għall-punti 49, 50 u 272 tas-CEEAG*.

1. Sabiex tiġi vverifikata l-konformità mal-punti 49 u 50 tas-CEEAG, jekk jogħġbok ipprovdi dan li ġej:
   * + 1. Jekk jogħġbok spjega kif l-awtoritajiet jiżguraw li l-proċess tal-offerti jkun miftuħ, ċar, trasparenti u mhux diskriminatorju, ibbażat fuq kriterji oġġettivi, definiti *ex ante* f’konformità mal-objettiv tal-miżura u jimminimizza r-riskju ta’ offerti strateġiċi (il-punt 49(a) tas-CEEAG).

* + - 1. Il-kriterji tal-għażla użati għall-klassifikazzjoni tal-offerti, u fl-aħħar mill-aħħar għall-identifikazzjoni tal-livell ta’ għajnuna fil-proċess kompetittiv ta’ offerti. B’mod aktar speċifiku:

1. Jekk jogħġbok ipprovdi l-lista tal-kriterji tal-għażla u speċifika liema minnhom huma/ma humiex direttament jew indirettament relatati mal-objettivi ewlenin tal-miżura/i. Jekk jogħġbok inkludi l-ponderazzjoni tagħhom.

1. Jekk jogħġbok spjega kif il-kriterji tal-għażla jpoġġu l-kontribuzzjoni għall-objettivi ewlenin tal-miżura/i f’relazzjoni diretta jew indiretta mal-ammont tal-għajnuna mitlub mill-applikant. Dan jista’ jiġi espress, pereżempju, f’termini ta’ għajnuna għal kull unità ta’ ħarsien tal-ambjent[[14]](#footnote-14) (il-punt 50 tas-CEEAG u n-nota 44 f’qiegħ il-paġna tas-CEEAG).

1. F’każ li jkun hemm kriterji oħra tal-għażla li mhumiex relatati direttament jew indirettament mal-objettivi ewlenin tal-miżura/i, jekk jogħġbok ipprovdi r-raġunijiet għall-approċċ propost u spjega għaliex huwa xieraq għall-objettivi li l-miżura/i għandha/għandhom l-għan li jilħqu. Jekk jogħġbok ikkonferma wkoll li dawk il-kriterji ma jirrappreżentawx aktar minn 30 % tal-ponderazzjoni tal-kriterji kollha tal-għażla (il-punt 50 tas-CEEAG).

1. Jekk jogħġbok spjega kemm qabel l-iskadenza għas-sottomissjoni tal-applikazzjonijiet ta’ kull proċess kompetittiv ta’ offerti se jiġu ppubblikati l-kriterji tal-għażla (il-punt 49(b) u n-nota 43 f’qiegħ il-paġna tas-CEEAG).

1. Jekk jogħġbok spjega l-elementi li fuqhom ibbażajt is-suppożizzjoni li l-proċess tal-offerti se jkun miftuħ u sottoskritt kif xieraq, jiġifieri li huwa prevedibbli li mhux l-offerenti kollha se jirċievu għajnuna u li l-għadd ta’ offerenti mistennija huwa biżżejjed biex jiżgura l-kompetizzjoni effettiva għat-tul ta’ żmien tal-iskema (il-punt 49(c) tas-CEEAG). Fl-ispjegazzjoni tiegħek, jekk jogħġbok ikkunsidra l-baġit jew il-volum tal-iskema. Meta rilevanti, jekk jogħġbok irreferi għall-evidenza pprovduta fit-tweġibiet għall-mistoqsija 17.

1. Jekk jogħġbok ipprovdi informazzjoni dwar l-għadd ta’ sessjonijiet ta’ offerti previsti u l-għadd mistenni ta’ offerenti fl-ewwel ċiklu u matul iż-żmien.

1. Fil-każ ta’ proċess wieħed jew aktar ta’ offerti mingħajr biżżejjed sottoskrizzjonijiet, jekk jogħġbok spjega kif it-tfassil tal-proċessi tal-offerti se jiġi kkoreġut matul l-implimentazzjoni tal-iskema biex terġa’ tiġi stabbilita kompetizzjoni effettiva, u meta(il-punt 49(c) tas-CEEAG).

1. Jekk jogħġbok ikkonferma li aġġustamenti *ex post* għall-eżitu tal-proċess ta’ offerti (bħal negozjati sussegwenti dwar ir-riżultati tal-offerti jew ir-razzjonar) huma evitati (il-punt 49(d) tas-CEEAG).

1. F’każ li jkun hemm possibbiltà ta’ “*offerti mingħajr sussidju*”, jekk jogħġbok spjega kif se tiġi żgurata l-proporzjonalità (jekk jogħġbok ara l-punt 49, in-nota 42 f’qiegħ il-paġna, tas-CEEAG).

1. Jekk jogħġbok iċċara jekk l-awtoritajiet jipprevedux l-użu ta’ prezzijiet minimi jew massimi fil-proċess kompetittiv ta’ offerti. Jekk iva, jekk jogħġbok iġġustifika l-użu tagħhom u spjega kif dawn ma jillimitawx il-proċess kompetittiv ta’ offerti (il-punt 49 u n-nota 42 f’qiegħ il-paġna tas-CEEAG).

### Akkumulazzjoni

*Biex tipprovdi l-informazzjoni f’din it-Taqsima, jekk jogħġbok irreferi għall-punti 56-57 tas-CEEAG.*

1. Sakemm ma tkunx diġà tinsab fil-Parti I tal-formola ta’ notifika ġenerali u sabiex tiġi vverifikata l-konformità mal-punt 56 tas-CEEAG, jekk jogħġbok iċċara jekk l-għajnuna taħt il-miżura/i notifikata/i tistax tingħata fl-istess ħin taħt diversi skemi ta’ għajnuna jew akkumulata ma’ għajnuna *ad hoc* jew *de minimis* fir-rigward tal-istess kostijiet eliġibbli. Jekk dan huwa l-każ, ipprovdi dettalji dwar dawk l-iskemi ta’ għajnuna, l-għajnuna *ad hoc* jew l-għajnuna *de minimis* u kif l-għajnuna se tiġi akkumulata.

1. Jekk il-punt 56 tas-CEEAG ikun applikabbli, jekk jogħġbok iġġustifika kif l-ammont totali ta’ għajnuna mogħtija skont il-miżura/i notifikata/i għal proġett jew attività mhux se jwassal għal kumpens żejjed jew jaqbeż l-ammont massimu ta’ għajnuna permess skont il-punti 267-273 tas-CEEAG. Għal kull miżura li l-għajnuna mogħtija skont il-miżura/i ta’ għajnuna notifikata tista’ tiġi akkumulata magħha, jekk jogħġbok speċifika l-metodu użat biex tiġi żgurata l-konformità mal-kundizzjonijiet stabbiliti fil-punt 56 tas-CEEAG.

1. F’każ li l-punt 57 tas-CEEAG ikun applikabbli, jiġifieri l-għajnuna mogħtija skont il-miżura/i notifikata/i tkun ikkombinata ma’ finanzjament tal-Unjoni ġestit ċentralment[[15]](#footnote-15) (li ma jikkostitwixxix għajnuna mill-Istat), jekk jogħġbok iġġustifika kif l-ammont totali ta’ finanzjament pubbliku mogħti fir-rigward tal-istess kostijiet eliġibbli ma jwassalx għal kumpens żejjed.

### Trasparenza

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.2.1.4 (il-punti 58-62) tas-CEEAG.*

1. Jekk jogħġbok ikkonferma li l-Istat Membru se jikkonforma mar-rekwiżiti dwar it-trasparenza previsti fil-punti 58-61 tas-CEEAG.

1. Jekk jogħġbok ipprovdi l-link tal-internet fejn se jiġu ppubblikati t-test sħiħ tal-iskema ta’ għajnuna approvata jew tad-deċiżjoni dwar l-għoti tal-għajnuna individwali u d-dispożizzjonijiet ta’ implimentazzjoni tagħha, u l-informazzjoni dwar kull għotja ta’ għajnuna individwali mogħtija *ad hoc* jew taħt skema ta’ għajnuna approvata fuq il-bażi tas-CEEAG u li taqbeż l-EUR 100 000.

## L-evitar ta’ effetti negattivi bla bżonn tal-għajnuna fuq il-kompetizzjoni u l-kummerċ u l-ibbilanċjar

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.2.2 (il-punti 63-70) u t-Taqsima 4.5.4 (il-punti 274-275) tas-CEEAG.*

1. Sabiex tiġi vverifikata l-konformità mal-punt 67 tas-CEEAG, jekk jogħġbok ipprovdi informazzjoni dwar l-effetti negattivi possibbli fuq terminu qasir u twil tal-miżura/i notifikata/i fuq il-kompetizzjoni u l-kummerċ.

1. Jekk jogħġbok spjega jekk il-miżura taqax taħt xi waħda mis-sitwazzjonijiet li ġejjin:
   * + 1. Tikkonċerna suq (jew swieq) fejn l-operaturi stabbiliti kisbu saħħa fis-suq qabel il-liberalizzazzjoni tas-suq;

* + - 1. Tinvolvi proċessi kompetittivi ta’ offerti f’suq (swieq) emerġenti, meta jkun hemm attur b’pożizzjoni b’saħħitha fis-suq;

* + - 1. Dan se jkun ta’ benefiċċju biss għal benefiċjarju wieħed jew għal għadd partikolarment limitat ta’ benefiċjarji.

1. Jekk il-miżura ta’ għajnuna tiffoka fuq għażla/perkors teknoloġika/u speċifika/u, iġġustifika r-raġuni għall-għażla teknoloġika u li mhux se tiskoraġġixxi l-użu ta’ teknoloġiji aktar nodfa.

1. Jekk il-miżura/i notifikata/i se tibbenefika/jibbenefikaw biss minn benefiċjarju wieħed jew minn għadd partikolarment limitat ta’ benefiċjarji, sabiex tiġi vverifikata l-konformità mal-punt 68 tas-CEEAG, jekk jogħġbok:
   * + 1. Spjega jekk il-miżura/i notifikata/i ssaħħaħx/jsaħħux jew iżżommx/iżommux is-saħħa fis-suq tal-benefiċjarju/i jew tiskoraġġixxix/jiskoraġġixxux l-espansjoni tal-kompetituri eżistenti jew twassalx/iwasslux għall-ħruġ tagħhom jew tiskoraġġixxi/jiskoraġġixxux id-dħul ta’ kompetituri ġodda. F’dan ir-rigward spjega wkoll jekk il-miżura ta’ għajnuna twassalx għal żieda fil-kapaċità tal-produzzjoni tal-benefiċjarju.

* + - 1. Iddeskrivi l-miżura/i stabbilita/i biex tillimita d-distorsjoni potenzjali tal-kompetizzjoni kkawżata mill-għoti tal-għajnuna lill-benefiċjarju/i.

1. Sabiex tiġi vverifikata l-konformità mal-punt 69 tas-CEEAG, jekk jogħġbok spjega:
   * + 1. Jekk l-għajnuna mogħtija skont il-miżura/i notifikata/i għandha l-għan li tippreserva l-attività ekonomika f’reġjun wieħed jew tiġbed lejha lil hinn minn reġjuni oħra fis-suq intern.

* + - 1. Jekk iva, speċifika liema huwa l-effett ambjentali nett tal-miżura/i notifikata/i u kif il-miżura/i notifikata/i ttejjeb il-livell eżistenti ta’ protezzjoni ambjentali fl-Istati Membri.

* + - 1. Kif l-għajnuna mogħtija taħt il-miżura/i notifikata/i ma tirriżultax f’effetti manifestament negattivi fuq il-kompetizzjoni u l-kummerċ.

* + - 1. F’każ ta’ għajnuna individwali, il-fatturi ewlenin tal-għażla tal-post għall-investimenti mill-benefiċjarju.

1. Sabiex tiġi vverifikata l-konformità mal-punt 70 tas-CEEAG:
   * + 1. Jekk jogħġbok ikkonferma li l-għajnuna tista’ tingħata taħt l-iskema notifikata għal perjodu massimu ta’ 10 snin mid-data tan-notifika tad-deċiżjoni tal-Kummissjoni li tiddikjara l-għajnuna bħala kompatibbli.

* + - 1. Jekk jogħġbok ikkonferma li, jekk l-awtoritajiet tiegħek jixtiequ jestendu t-tul ta’ żmien tal-iskema lil hinn minn dak il-perjodu massimu, huma se jirrinotifikaw il-miżura.

1. Jekk l-għajnuna hija fil-forma ta’ permessi negozjabbli, sabiex tiġi vverifikata l-konformità mal-punt 275 tas-CEEAG, jekk jogħġbok ikkonferma li l-miżura tikkonforma mal-kriterji kollha li ġejjin:
   * + 1. L-għażla ta’ benefiċjarji hi bbażata fuq kriterji oġġettivi u trasparenti u l-għajnuna tingħata fil-prinċipju bl-istess mod għall-kompetituri kollha fl-istess settur jekk ikunu jinsabu f’sitwazzjoni fattwali simili;

* + - 1. Il-metodoloġija tal-allokazzjoni ma tiffavorix ċerti impriżi jew ċerti setturi.

* + - 1. F’każ li l-metodoloġija tal-allokazzjoni tiffavorixxi ċerti impriżi jew ċerti setturi, jekk jogħġbok spjega kif dan huwa ġustifikat mil-loġika ambjentali tal-iskema nfisha jew meħtieġ għall-konsistenza ma’ linji oħra ta’ politika ambjentali.

* + - 1. Parteċipanti ġodda ma jirċievux permessi jew konċessjonijiet b’kundizzjonijiet aktar favorevoli meta mqabbla ma’ impriżi eżistenti li huma attivi fl-istess swieq.

* + - 1. L-għoti ta’ allokazzjonijiet ogħla lil installazzjonijiet eżistenti meta mqabbla ma’ parteċipanti ġodda ma jirriżultax fil-ħolqien ta’ ostakli żejda għad-dħul.

# L-ibbilanċjar tal-effetti pożittivi tal-għajnuna mal-effetti negattivi fuq il-kompetizzjoni u l-kummerċ

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.3 (il-punti 71-76) tas-CEEAG.*

1. Sabiex tiġi vverifikata l-konformità mal-punt 72 tas-CEEAG, jekk jogħġbok spjega jekk l-attivitajiet appoġġati taħt il-miżura notifikata jissodisfawx il-kriterji għal attivitajiet ekonomiċi ambjentalment sostenibbli previsti fl-Artikolu 3 tar-Regolament (UE) 2020/852 tal-Parlament Ewropew u tal-Kunsill[[16]](#footnote-16), inkluż il-prinċipju “la tagħmilx ħsara sinifikanti”, jew metodoloġiji paragunabbli oħra.

1. (Fil-każ ta’ proċess kompetittiv ta’ offerti) Jekk jogħġbok spjega jekk il-miżura/i notifikata/i tinkludix/jinkludux karatteristiċi li jiffaċilitaw il-parteċipazzjoni tal-SMEs fi proċessi kompetittivi ta’ offerti. Jekk iva, jekk jogħġbok ipprovdi informazzjoni dwar dawk il-karatteristiki u ġġustifika kif l-effetti pożittivi tal-iżgurar tal-parteċipazzjoni tal-SMEs fil-miżura/i notifikata/i jegħlbu l-effetti distorsivi possibbli.

Taqsima C: Evalwazzjoni

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 5 (il-punti 455-463) tas-CEEAG.*

1. Jekk il-miżura/i notifikata/i taqbeż/jaqbżu l-limiti tal-baġit/tan-nefqa fil-punt 456 tas-CEEAG, jekk jogħġbok spjega għaliex fil-fehma tiegħek għandha tapplika l-eċċezzjoni fil-punt 457 tas-CEEAG, jew ehmeż Anness ma’ din l-iskeda ta’ informazzjoni supplimentari li jinkludi abbozz ta’ pjan ta’ evalwazzjoni li jkopri l-kamp ta’ applikazzjoni msemmi fil-punt 458 tas-CEEAG[[17]](#footnote-17).

1. Jekk jiġi pprovdut abbozz ta’ pjan ta’ evalwazzjoni, jekk jogħġbok:
   * + 1. hawn taħt ipprovdi sommarju ta’ dak l-abbozz tal-pjan ta’ evalwazzjoni inkluż fl-Anness.

* + - 1. ikkonferma li l-punt 460 tas-CEEAG se jiġi rrispettat.

* + - 1. agħti d-data u l-link tal-internet fejn il-pjan ta’ evalwazzjoni se jkun disponibbli għall-pubbliku.

1. Sabiex tiġi vverifikata l-konformità mal-punt 459(b) tas-CEEAG, f’każ li l-iskema ta’ għajnuna attwalment ma tkunx soġġetta għal evalwazzjoni *ex post* u t-tul ta’ żmien tagħha jaqbeż it-tliet snin, jekk jogħġbok ikkonferma li se tinnotifika abbozz ta’ pjan ta’ evalwazzjoni fi żmien 30 jum tax-xogħol wara modifika sinifikanti li żżid il-baġit tal-iskema għal aktar minn EUR 150 miljun fi kwalunkwe sena partikolari jew EUR 750 miljun matul it-tul ta’ żmien totali tal-iskema.

1. Sabiex tiġi vverifikata l-konformità mal-punt 459(c) tas-CEEAG, f’każ li l-iskema ta’ għajnuna attwalment ma tkunx soġġetta għal evalwazzjoni *ex post*, jekk jogħġbok hawn taħt ipprovdi impenn li l-Istat Membru se jinnotifika abbozz ta’ pjan ta’ evalwazzjoni fi żmien 30 jum tax-xogħol wara r-reġistrazzjoni fil-kontijiet uffiċjali ta’ nfiq ta’ aktar minn EUR 150 miljun fis-sena preċedenti.

1. Sabiex tiġi vverifikata l-konformità mal-punt 461 tas-CEEAG:
   * + 1. Jekk jogħġbok iċċara jekk l-espert indipendenti diġà ntgħażilx jew jekk hux se jintgħażel fil-futur.

* + - 1. Jekk jogħġbok ipprovdi informazzjoni dwar il-proċedura tal-għażla tal-espert.

* + - 1. Jekk jogħġbok iġġustifika kif l-espert huwa indipendenti mill-awtorità tal-għotjiet.

1. Sabiex tiġi vverifikata l-konformità mal-punt 461 tas-CEEAG:
   * + 1. Jekk jogħġbok ipprovdi l-iskadenzi proposti tiegħek għas-sottomissjoni tar-rapport ta’ evalwazzjoni interim u finali. Jekk jogħġbok innota li r-rapport ta’ evalwazzjoni finali jrid jiġi ppreżentat lill-Kummissjoni fi żmien xieraq biex tkun tista’ ssir il-valutazzjoni tal-estensjoni possibbli tal-iskema ta’ għajnuna u mhux aktar tard minn 9 xhur qabel l-iskadenza tagħha, f’konformità mal-punt 463 tas-CEEAG. Jekk jogħġbok kun af li din l-iskadenza tista’ titnaqqas għal skemi li għalihom jiskatta r-rekwiżit ta’ evalwazzjoni fl-aħħar sentejn ta’ implimentazzjoni tagħhom.

* + - 1. Jekk jogħġbok ikkonferma li r-rapport ta’ evalwazzjoni interim u finali se jsir pubbliku. Jekk jogħġbok ipprovdi d-data u l-link tal-internet fejn dawn ir-rapporti se jkunu disponibbli għall-pubbliku.

Taqsima D: Ir-rapportar u l-monitoraġġ

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 6 (il-punti 464 u 465) tas-CEEAG.*

1. Jekk jogħġbok ikkonferma li l-Istat Membru se jikkonforma mar-rekwiżiti għar-rappurtar u l-monitoraġġ stipulati fit-Taqsima 6, il-punti 464 u 465 tas-CEEAG.

1. Jekk jogħġbok kun af li għal skema ta’ għajnuna, it-tul ta’ żmien huwa l-perjodu li matulu tista’ ssir applikazzjoni għall-għajnuna u tittieħed deċiżjoni dwarha (inkluż għalhekk iż-żmien meħtieġ biex l-awtoritajiet nazzjonali japprovaw l-applikazzjonijiet għall-għajnuna). It-tul ta’ żmien li hemm referenza għalih f’din id-domanda ma jirrigwardax it-tul tal-kuntratti konklużi taħt l-iskema ta’ għajnuna, li jistgħu jitkomplew wara t-tul ta’ żmien tal-miżura. [↑](#footnote-ref-1)
2. Jekk jogħġbok kun af li bidla fil-baġit effettiv jew stmat tista’ tkun bidla fl-għajnuna, li teħtieġ notifika ġdida. [↑](#footnote-ref-2)
3. Permessi negozjabbli jistgħu jinvolvu għajnuna mill-Istat, b’mod partikolari meta l-Istati Membri jagħtu permessi u konċessjonijiet inferjuri għall-valur tas-suq tagħhom. [↑](#footnote-ref-3)
4. Jekk jogħġbok kun af li l-punti 38 u 52, kif ukoll in-noti 39 u 45 f’qiegħ il-paġna tas-CEEAG jipprovdu gwida ulterjuri dwar kif għandu jiġi żviluppat ix-xenarju kontrofattwali probabbli. [↑](#footnote-ref-4)
5. “Proġett ta’ referenza” huwa definit fil-punt 19(63) tas-CEEAG. [↑](#footnote-ref-5)
6. Jekk inti tiddependi fuq proċess kompetittiv reċenti, jekk jogħġbok spjega kif dan il-proċess tal-offerti jista’ jitqies bħala kompetittiv, inkluż kif il-profitti mhux mistennija ġew evitati għal teknoloġiji differenti inklużi fil-proċess kompetittiv ta’ offerti, fejn applikabbli, u kif huwa paragunabbli, pereżempju:

   Il-kundizzjonijiet (eż. it-termini kuntrattwali u t-tul ta’ żmien, l-iskadenzi tal-investiment, jekk il-pagamenti ta’ appoġġ kinux indiċjati mal-inflazzjoni jew le) kienu simili għal dawk proposti fil-miżura notifikata?

   Il-proċess kompetittiv twettaq taħt kundizzjonijiet makroekonomiċi simili?

   It-teknoloġiji/it-tipi ta’ proġetti kienu simili? [↑](#footnote-ref-6)
7. Skont il-punt 19(89) tas-CEEAG, “standard tal-Unjoni” tfisser:

   *standard obbligatorju tal-Unjoni li jiffissa l-livelli li għandhom jintlaħqu f’termini ambjentali minn impriżi individwali, esklużi l-istandards jew il-miri stabbiliti fil-livell tal-Unjoni li huma vinkolanti għall-Istati Membri iżda mhux għall-impriżi individwali;*

   *l-obbligu li jintużaw l-aqwa tekniki disponibbli (BAT, best available techniques), kif definit fid-Direttiva 2010/75/UE, u li jiġi żgurat li l-livelli ta’ emissjonijiet ma jkunux ogħla minn dawk li kienu jintlaħqu bl-applikazzjoni tal-BAT; meta l-livelli ta’ emissjonijiet assoċjati mal-BAT ikunu ġew definiti f’atti ta’ implimentazzjoni adottati skont id-Direttiva 2010/75/UE jew skont direttivi oħra applikabbli, dawk il-livelli jkunu applikabbli għall-fini ta’ dawn il-linji gwida; meta dawn il-livelli jkunu espressi bħala firxa, ikun applikabbli l-limitu li jintlaħaq bl-aqwa tekniki disponibbli tal-impriża kkonċernata.* [↑](#footnote-ref-7)
8. L-analiżi tista’ titwettaq abbażi ta’ stimi tal-elastiċità tal-prezz tal-prodott fis-settur ikkonċernat, fost fatturi oħra, kif ukoll fuq stimi ta’ bejgħ mitluf kif ukoll l-impatt tagħhom fuq il-profittabbiltà tal-benefiċjarju. [↑](#footnote-ref-8)
9. In-novità, pereżempju, tista’ tintwera mill-Istati Membri fuq il-bażi ta’ deskrizzjoni preċiża tal-innovazzjoni u tal-kundizzjonijiet tas-suq għall-introduzzjoni jew id-diffużjoni tagħha, li tqabbilha mal-aktar proċessi avvanzati jew l-aktar tekniki ta’ organizzazzjoni avvanzati ġeneralment użati minn impriżi oħra fl-istess industrija. [↑](#footnote-ref-9)
10. Jekk il-parametri kwantitattivi jistgħu jintużaw sabiex jiġu pparagunati attivitajiet ekoinnovattivi ma’ attivitajiet standard li mhumiex innovattivi, “ferm ogħla” tfisser li t-titjib marġinali mistenni minn attivitajiet ekoinnovattivi, f’termini ta’ riskju ambjentali jew tniġġis imnaqqas, jew effiċjenza mtejba fl-enerġija jew fir-riżorsi, jenħtieġ li jkun mill-inqas darbtejn ogħla mit-titjib marġinali mistenni mill-iżvilupp ġenerali ta’ attivitajiet paragunabbli li mhumiex innovattivi. Meta l-approċċ propost ma jkunx xieraq għal każ partikolari, jew jekk ma jkunx possibbli li jsir paragun kwantitattiv, jenħtieġ li l-fajl tal-applikazzjoni għall-għajnuna mill-Istat jinkludi deskrizzjoni ddettaljata tal-metodu użat għall-valutazzjoni ta’ dan il-kriterju, waqt li jiġi assigurat standard komparabbli għal dak tal-metodu propost. [↑](#footnote-ref-10)
11. Dan ir-riskju jista’ jintwera minn Stat Membru pereżempju f’termini ta’: kostijiet marbuta mal-fatturat tal-impriża, iż-żmien meħtieġ għall-iżvilupp, il-benefiċċji mistennija mill-attività ta’ ekoinnovazzjoni fejn għandhom x’jaqsmu l-kostijiet, u probabbiltà ta’ falliment. [↑](#footnote-ref-11)
12. Jekk jogħġbok irreferi wkoll għall-informazzjoni ulterjuri fil-punti 51-53 kif ukoll in-noti 45 u 46 f’qiegħ il-paġna tas-CEEAG. [↑](#footnote-ref-12)
13. F’dak il-każ, skont il-punt 52 tas-CEEAG, “il-kost żejjed nett jista’ jiġi approssimat mill-NPV negattiv tal-proġett fix-xenarju fattwali mingħajr għajnuna tul il-ħajja tal-proġett (għalhekk, b’mod impliċitu jassumi li l-NPV tax-xenarju kontrofattwali huwa żero)” [↑](#footnote-ref-13)
14. Jekk jogħġbok innota li n-nota 44 f’qiegħ il-paġna tas-CEEAG tipprevedi li:

    *“Meta jivvalutaw l-unitajiet tal-ħarsien tal-ambjent, l-Istati Membri jistgħu, pereżempju, jiżviluppaw metodoloġija li tqis l-emissjonijiet jew tniġġis ieħor fi stadji differenti tal-attività ekonomika appoġġata, iż-żmien tar-realizzazzjoni tal-proġett jew il-kostijiet tal-integrazzjoni tas-sistema. Meta jqiegħdu l-kontribuzzjoni għall-objettivi ewlenin fil-konfront tal-ammont tal-għajnuna mitluba, l-Istati Membri jistgħu, pereżempju, iqisu l-kriterji oġġettivi varji u jagħżlu abbażi tal-ammont tal-għajnuna għal kull unità tal-medja ponderata tal-kriterji oġġettivi, jew jagħżlu fost firxa limitata ta’ offerti bl-aktar ammont baxx għal kull unità tal-kriterji oġġettivi dawk bl-ogħla punteġġi fil-kriterji oġġettivi. Il-parametri ta’ approċċ bħal dan iridu jiġu kkalibrati biex jiżguraw li l-proċess ta’ offerti jibqa’ mhux diskriminatorju, effettivament kompetittiv u jirrifletti valur ekonomiku.”* [↑](#footnote-ref-14)
15. Il-finanzjament tal-Unjoni ġestit ċentralment huwa l-finanzjament tal-Unjoni ġestit ċentralment mill-istituzzjonijiet, l-aġenziji, l-impriżi konġunti jew korpi oħrajn tal-Unjoni Ewropea u li mhuwiex direttament jew indirettament taħt il-kontroll tal-Istat Membru. [↑](#footnote-ref-15)
16. Ir-Regolament (UE) 2020/852 tal-Parlament Ewropew u tal-Kunsill tat-18 ta’ Ġunju 2020 dwar l-istabbiliment ta’ qafas biex jiġi ffaċilitat l-investiment sostenibbli, u li jemenda r-Regolament (UE) 2019/2088 (ĠU L 198, 22.6.2020, p. 13). [↑](#footnote-ref-16)
17. Il-mudell għall-iskeda ta’ informazzjoni supplimentari għan-notifika tal-pjan ta’ evalwazzjoni (il-Parti III.8) huwa aċċessibbli hawnhekk: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan) [↑](#footnote-ref-17)